ai4bharat/Pralekha huggingface dataset:
ગ્રાહક બાબતો, ખાદ્ય અને જાહેર વિતરણ મંત્રાલય
કેન્દ્રએ તાત્કાલિક અસરથી મસુરના ફરજિયાત સ્ટોક ડિસ્ક્લોઝર માટે એડવાઈઝરી જારી કરી
દર શુક્રવારે મસુર સ્ટોક ફરજિયાતપણે પોર્ટલ પર જાહેર કરવાનો રહેશે
મસુરના અઘોષિત સ્ટોકને સંગ્રહખોરી ગણવામાં આવશે: ગ્રાહક બાબતોનો વિભાગ, ભારત સરકાર
ભારત સરકારના ગ્રાહક બાબતોના વિભાગે તાત્કાલિક અસરથી મસુરના ફરજિયાત સ્ટોક ડિસ્ક્લોઝર માટે એડવાઈઝરી જારી કરી છે. તમામ હિતધારકોએ દર શુક્રવારે વિભાગ દ્વારા સંચાલિત સ્ટોક ડિસ્ક્લોઝર પોર્ટલ  પર તેમના મસુર સ્ટોકને ફરજિયાતપણે જાહેર કરવાનો રહેશે. જો કોઈપણ અઘોષિત સ્ટોક મળી આવે તો તેને સંગ્રહખોરી તરીકે ગણવામાં આવશે અને EC એક્ટ હેઠળ યોગ્ય કાર્યવાહી શરૂ કરવામાં આવશે.
ગ્રાહક બાબતોના વિભાગના સચિવ શ્રી રોહિત કુમાર સિંઘે, સાપ્તાહિક ભાવ સમીક્ષા બેઠક દરમિયાન, વિભાગને મસુરની બફર પ્રાપ્તિને વ્યાપક-આધારિત કરવા સૂચના આપી છે. ઉદ્દેશ્ય MSPની આસપાસના ભાવે ઉપલબ્ધ સ્ટોક મેળવવાનો છે. આ એવા સમયે આવ્યું જ્યારે NAFED અને NCCF એ કાર્ટેલાઈઝેશનના સંકેતો વચ્ચે થોડા સપ્લાયરો પાસેથી મળેલી અતિશય ઊંચી બિડને કારણે આયાતી દાળ ખરીદવા માટેના તેમના ટેન્ડરને સ્થગિત કરવા પડ્યા હતા.
ઉપભોક્તા બાબતોના સચિવએ જણાવ્યું હતું કે કેનેડામાંથી મસુરની આયાતનો પ્રવાહ વધે છે અને આફ્રિકન દેશોમાંથી તુવેરની આયાત વધે છે, ત્યારે કેટલાક ખેલાડીઓ ગ્રાહકો અને રાષ્ટ્રના હિતની વિરુદ્ધ બજારમાં ચાલાકી કરવાનો પ્રયાસ કરી રહ્યા છે. સરકાર આ ઘટનાક્રમને ખૂબ જ નજીકથી જોઈ રહી છે અને સ્ટોકને બજારમાં ઉતારવા માટે કડક પગલાં શરૂ કરશે જેથી તહેવારોની સિઝનમાં વાજબી ભાવે તમામ કઠોળની ઉપલબ્ધતા સુનિશ્ચિત થાય.
તેમણે વધુમાં ઉમેર્યું હતું કે ગ્રાહકોની સરખામણીમાં ખેડૂતોના હિતને ન્યાયપૂર્ણ રીતે સંતુલિત કરવું સર્વોપરી છે અને જે લોકો અનૈતિક રીતે ભારતીય ગ્રાહકો અને ખેડૂતોના હિતને નુકસાન પહોંચાડવાનો પ્રયાસ કરે છે તેમની સામે આકરા પગલાં લેવામાં વિભાગ અચકાશે નહીં.
CB/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 61
પ્રધાનમંત્રીનું કાર્યાલય
પ્રધાનમંત્રીએ અભિનેતા શ્રી ઘનશ્યામ નાયક અને શ્રી અરવિંદ ત્રિવેદીના અવસાન અંગે શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ અભિનેતા શ્રી ઘનશ્યામ નાયક અને શ્રી અરવિંદ ત્રિવેદીના અવસાન અંગે ઊંડો શોક વ્યક્ત કર્યો છે.
શ્રેણીબદ્ધ ટ્વિટમાં પ્રધાનમંત્રીએ કહ્યું;
"છેલ્લા કેટલાક દિવસોમાં આપણે બે પ્રતિભાશાળી કલાકારો ગુમાવ્યા છે જેમણે તેમની કૃતિઓ દ્વારા લોકોનું દિલ જીતી લીધું. શ્રી ઘનશ્યામ નાયકને તેમની બહુમુખી ભૂમિકાઓ માટે યાદ કરવામાં આવશે, ખાસ કરીને લોકપ્રિય શો 'તારક મહેતા કા ઉલ્ટા ચશ્મા' માટે. તેઓ અત્યંત દયાળુ અને નમ્ર પણ હતા.
આપણે શ્રી અરવિંદ ત્રિવેદીને ગુમાવ્યા છે, જેઓ માત્ર એક અસાધારણ અભિનેતા જ નહોતા પણ જનસેવા માટે પણ ઉત્સાહી હતા. ભારતીયોની પેઢીઓ સુધી તેમને રામાયણ ટીવી સિરિયલમાં તેમના કામ માટે યાદ કરવામાં આવશે. બંને કલાકારોના પરિવારજનો અને પ્રશંસકો પ્રત્યે સંવેદના. ઓમ શાંતિ."
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ગ્રાહક બાબતો, ખાદ્ય અને જાહેર વિતરણ મંત્રાલય
સમગ્ર દેશમાં ખાદ્ય તેલના ભાવો ઘટાડા તરફી ઝોક દર્શાવે છે
સરકારે કાચા પામ ઑઇલ, કાચા સોયાબીન ઑઇલ અને કાચા સનફ્લાવર ઑઇલ પરની બેઝિક ડ્યુટી 2.5%થી ઘટાડીને શૂન્ય કરી છે
ખાદ્ય તેલોના ભાવોને અંકુશમાં લેવા, સરકારે પામ ઑઇલ, સનફ્લાવર ઑઇલ અને સોયાબીન ઑઇલની આયાત ડ્યુટીઓને તર્કસંગત કરી છે
મુખ્ય ખાદ્ય તેલ ઉત્પાદકોએ જથ્થાબંધ ભાવોમાં લિટરે ₹ 4-7નો કાપ મૂક્યો
કેન્દ્ર અને રાજ્ય સરકારની આગોતરી સક્રિયતા ખાદ્ય તેલોના ભાવોમાં ઘટાડા સુધી દોરી ગઈ છે
છેલ્લા એક વર્ષથી રાંધણ તેલના ભાવોમાં સતત વધારાને અંકુશમાં રાખવાના પ્રયાસમાં સરકારે ક્રુડ-કાચા પામ ઑઇલ, ક્રુડ સોયાબીન ઑઇલ અને ક્રુડ સનફ્લાવર ઑઇલ પરની બેઝિક ડ્યુટી 2.5%થી ઘટાડીને શૂન્ય કરી છે. આ ઑઇલ્સ પરનો એગ્રિ-સેસ પણ ક્રુડ પામ ઑઇલ માટે 20%થી નીચે લાવીને 7.5% અને ક્રુડ સોયાબીન ઑઇલ તેમજ ક્રુડ સનફ્લાવર ઑઇલ માટે 5% કરવામાં આવ્યો છે.
આ ઘટાડાનાં પરિણામે, ક્રુડ પામ ઑઇલ માટેની કુલ ડ્યુટી 7.5% અને ક્રુડ સોયાબીન ઑઇલ તેમજ કાચા સનફ્લાવર તેલ માટેની 5% છે. આરબીડી પામોલિન ઑઇલ, રિફાઇન્ડ પામ ઑઇલ અને રિફાઇન્ડ સનફ્લાવર તેલ પરની બેઝિક ડ્યુટી હાલના 32.5%થી ઘટીને 17.5% થઈ છે.
ઘટાડા પૂર્વે આ તમામ સ્વરૂપના ક્રુડ ખાદ્ય તેલ પર કૃષિ ઇન્ફ્રાસ્ટ્રક્ચર સેસ 20% હતો. ઘટાડા બાદ, ક્રુડ પામ ઑઇલ પરની અસરકારક ડ્યુટી 8.25%, ક્રુડ સોયાબીન ઑઇલ અને ક્રુડ સનફ્લાવર ઑઇલ દરેક પર 5.5% હશે.
ખાદ્યતેલોના ભાવોને અંકુશમાં રાખવા સરકારે પામ ઑઇલ, સનફ્લાવર ઑઇલ અને સોયાબીન ઑઇલ પરની આયાત ડ્યુટીઝને તર્કસંગત બનાવી છે, સરસવના તેલમાં એનસીડીઈએક્સ પર ફ્યુચર ટ્રેડિંગ સ્થગિત કરવામાં આવ્યું છે અને સંગ્રહ મર્યાદા લાદવામાં આવી છે.
અદાણી વિલ્મર અને રુચિ ઇન્ડસ્ટ્રીઝ સહિતના મુખ્ય ખાદ્ય તેલ ઉત્પાદકોએ જથ્થાબંધ ભાવોમાં લિટરે ₹ 4-7 સુધીનો ઘટાડો કર્યો છે. તહેવારોની સિઝનમાં ગ્રાહકોને રાહત આપવા ભાવો ઘટાડવામાં આવ્યા છે.
ખાદ્ય તેલોના ભાવમાં ઘટાડો કરનાર અન્ય કંપનીઓ છે જેમિની એડિબલ્સ એન્ડ ફેટ્સ ઇન્ડિયા, હૈદ્રાબાદ, મોદી નેચરલ્સ, દિલ્હી, ગોકુલ રિ-ફોઇલ્સ એન્ડ સોલ્વન્ટ, વિજય સોલ્વેક્સ, ગોકુલ એગ્રો રિસોર્સીસ અને એન.કે. પ્રોટીન્સ.
આંતરરાષ્ટ્રીય વસ્તુઓના ભાવો ઊંચા રહેવા છતાં, રાજ્ય સરકારની અગમ સામેલગીરીની સાથે કેન્દ્ર સરકાર દ્વારા લેવાયેલાં હસ્તક્ષેપ ખાદ્ય તેલોના ભાવોમાં ઘટાડા તરફ દોરી ગયા છે.
ખાદ્ય તેલોના ભાવ એક વર્ષ અગાઉના ગાળા કરતા ઊંચા છે પણ ઑક્ટોબરથી ઘટાડા તરફી ઝોક છે. સરકાર ગૌણ ખાદ્ય તેલોના ખાસ કરીને રાઇસ બ્રાન ઑઇલના ઉત્પાદનને સુધારવા પગલાં લઈ રહી છે જેથી આયાત પરનું અવલંબન ઘટે.
03/111/2021 મુજબ 31/10/2021 કરતા છૂટક ભાવો 
પામ ઑઇલ-સુધી ઘટ્યા
- દિલ્હી- ₹ 6
- અલીગઢ ₹ 18
- જોવાઇ, મેઘાલય-₹ 10
- દિંદિગુલ, તમિલનાડુ- ₹ 5
- કડ્ડલૂર, તમિલનાડુ- ₹ 7
-
- મગફળીનું તેલ- સુધીનો ઘટાડો
- દિલ્હી- ₹ 7
- સાગર, મધ્ય પ્રદેશ- ₹ 10
- જોવાઇ, મેઘાલય- ₹ 10
- કડ્ડલૂર, તમિલનાડુ- ₹ 10
- કરિમનગર, તેલંગાણા- ₹ 5
- અલીગઢ, ઉત્તર પ્રદેશ- ₹ 5
સોયા ઑઇલ- સુધીનો ઘટાડો
- દિલ્હી- ₹ 5
- લુધિયાણા, પંજાબ- ₹ 5
- અલીગઢ, ઉત્તર પ્રદેશ- ₹ 5
- દુર્ગ, છત્તીસગઢ- ₹ 11
- સાગર, મધ્ય પ્રદેશ- ₹ 7
- નાગપુર, મહારાષ્ટ્ર- ₹ 7
- જોવાઈ, મેઘાલય- ₹ 5
સનફ્લાવર ઑઇલ- સુધીનો ઘટાડો
- દિલ્હી- ₹ 10
- રાઉરકેલા, ઓડિશા- ₹ 5
- જોવાઇ, મેઘાલય- ₹ 20
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(Visitor Counter : 169
માહિતી અને પ્રસારણ મંત્રાલય
સરકાર માટે ઈન્સ્ટાગ્રામ ઉભરતા નવા ભારતની કહાનીની અભિવ્યક્તિ : શ્રી વેંકૈયા નાયડૂ
માહિતી અને પ્રસારણ મંત્રીએ ઈન્સ્ટાગ્રામ કાર્યશાળાનું ઉદ્ઘાટન કર્યું
નવી દિલ્હી, 20-04-2017
માહિતી અને પ્રસારણ મંત્રી શ્રી એમ. વેંકૈયા નાયડુએ કહ્યું કે સોશલ મીડિયા સરકારની સંચાર આવશ્યકતાઓ તથા પ્રધાનમંત્રીના ન્યૂનત્તમ સરકાર, અધિકત્તમ શાસનના વિઝનને કાર્યાન્વિત કરવાનું શક્તિશાળી માધ્યમ છે. આ સુધારકારી પરિવર્તન લાવવાનું મહત્વપૂર્ણ માધ્યમ અને ઉભરતા નવા ભારત માટે ઉત્પ્રેરક છે. સરકાર માટે આ સંચાર પ્લેટફોર્મ ઈન્સ્ટાગ્રામ ઈન્દ્રધનુષ જેવું છે જેમાં નવા ઉભરતા ભારતની તસ્વીર જોઈ શકાય છે.
માહિતી અને પ્રસારણ મંત્રી આજે અહીં શ્રેષ્ઠ સરકારી સંચાર માટે ઈન્સ્ટાગ્રામ પર કાર્યશાળાનું ઉદ્ઘાટન કરી રહ્યા હતા. આ અવસર પર માહિતી અને પ્રસારણ રાજ્યમંત્રી કર્નલ રાજ્યવર્ધન રાઠોડ, પીઆઈબીના ડાયરેક્ટર જનરલ શ્રી ફ્રેંક નોરોન્હા તથા મંત્રાલય અને પીઆઈબીના વરિષ્ઠ અધિકારીઓ ઉપસ્થિત હતા.
ઈન્સ્ટાગ્રામની ભૂમિકાની ચર્ચા કરતા શ્રી નાયડૂએ કહ્યું કે આ માધ્યમ નાગરિકો તથા અન્ય હિતધારકો સાથે વિઝ્યુઅલ રૂપથી જોડાવાનું સરકાર માટે ઉચિત સ્થાન બની ગયું છે. જૂની કહેવત પ્રમાણે એક ચિત્ર હજાર શબ્દોથી પણ મૂલ્યવાન હોય છે, નું ઉદાહરણ આપતાં તેમણે કહ્યું કે વિઝ્યુઅલ ચિત્રોના માધ્યમથી તહેવારો, સાંસ્કૃતિક આચાર, ક્ષેત્ર વિશેષ પરિધાનથી ભારતના વિવિધ રંગોને જોઈ શકાય છે. તેમણે ભાર આપતા જણાવ્યું કે પ્રધાનમંત્રી પોતે સોશલ મીડિયા પર વધુ સક્રિય રહે છે અને ફેસબુક, ટ્વીટર તથા ઈન્સ્ટાગ્રામ પર વિશ્વના સૌથી વધુ ફૉલો થતા નેતાઓમાંના એક છે.
શાસન સંચાલનમાં સોશલ મીડિયાના અવસરો અને પડકારોની ચર્ચા કરતાં શ્રી નાયડુએ કહ્યું કે સોશલ મીડિયા નીતિ નિર્માતાઓને કાર્યવાહી યોગ્ય સૂચના અને ઈનપુટ પ્રદાન કરે છે, જેથી શ્રેષ્ઠ નિર્ણય લઈ શકાય. બીજી તરફ સોશલ મીડિયાએ આખા વિશ્વમાં નાગરિકોની સરકાર પાસેથી અપેક્ષાઓ વધારી દીધી છે. નવા ડિજીટલ યુગમાં નાગરિકોને માત્ર માહિતીથી સંતોષ નથી, પરંતુ માહિતી પૂરી પાડવાની ઝડપ અને માહિતી મેળવવાની રીતોથી નાગરિક સંતુષ્ટ થાય છે. આજે સોશલ મીડિયા કાર્યવાહીને આકાર આપી રહ્યું છે અને સમાચાર ચેનલો તથા સમાચાર પત્રોમાં આદાન-પ્રદાનનો વિષય નક્કી કરી રહ્યું છે. તેમણે કહ્યું કે નવા વિશ્વમાં લોકો જે રીતે એક-બીજા સાથે સંવાદ કરી રહ્યા છે, તેને જોતા સરકારને સફળ થવા માટે નવી રીતોથી સંચારનો પ્રયાસ કરવો જોઈએ.
માહિતી અને પ્રસારણ મંત્રીએ કહ્યું કે ભારત સરકાર કામકાજમાં સોશલ મીડિયાના સર્જનાત્મક અને પ્રણાલીગત ઉપયોગ માટે સંસ્થાગત રૂપ આપવાની દિશામાં કાર્ય કરી રહ્યું છે.
કાર્યશાળાનું આયોજન પ્રેસ ઈન્ફોર્મેશન બ્યૂરો તથા ઈન્સ્ટાગ્રામ તરફથી સંયુક્ત રૂપથી કરાયું હતું. ઈન્સ્ટાગ્રામે એશિયામાં પહેલી વખત આવી કાર્યશાળાનું આયોજન કર્યું છે. કાર્યશાળાનો ઉદ્દેશ્ય ઈન્સ્ટાગ્રામ પ્લેટફોર્મની વિશેષતાઓ અને એપ્લીકેશન થી સરકારી અધિકારીઓને પરિચિત કરાવવાનો છે, જેથી સોશિયલ મીડિયા પર સરકાર શ્રેષ્ઠ સંવાદ કરી શકે અને પહોંચે.
AP/J.Khunt/GP
(Visitor Counter : 151
પ્રધાનમંત્રીનું કાર્યાલય
પ્રધાનમંત્રી 5મી ઑક્ટોબરે લખનૌમાં ‘આઝાદી@75-નૂતન શહેરી ભારત: શહેરી દ્રશ્યપટનું થઈ રહેલું રૂપાંતર’ પરિષદ-કમ-એક્સ્પોનું ઉદઘાટન કરશે
પ્રધાનમંત્રી શ્રી નરેન્દ્ર મોદી 5મી ઑક્ટોબર 2021ના રોજ સવારે 10:30 કલાકે ઉત્તર પ્રદેશના લખનૌમાં ઇન્દિરા ગાંધી પ્રતિષ્ઠાન ખાતે ‘આઝાદી@75- નૂતન શહેરી ભારત: શહેરી દ્રશ્યપટનું થઈ રહેલું રૂપાંતર’ પરિષદ-કમ એક્સ્પોનું ઉદઘાટન કરશે.
પ્રધાનમંત્રી ઉત્તર પ્રદેશના 75 જિલ્લાઓમાં 75000 લાભાર્થીઓને પ્રધાનમંત્રી આવાસ યોજના-શહેરી ના આવાસોની ચાવી ડિજિટલી સુપરત કરશે અને ઉત્તર પ્રદેશમાં આ યોજનાના લાભાર્થીઓ સાથે વર્ચ્યુઅલી સંવાદ પણ કરશે. તેઓ સ્માર્ટ સિટીઝ મિશન અને અમૃત હેઠળ ઉત્તર પ્રદેશની 75 શહેરી વિકાસની પરિયોજનાઓનું ઉદઘાટન/ભૂમિપૂજન કરશે; લખનૌ, કાનપુર, વારાણસી, પ્રયાગરાજ, ગોરખપુર, ઝાંસી અને ગાઝિયાબાદ સહિત સાત શહેરો માટે ફેમ-2 હેઠળ 75 બસોને લીલી ઝંડી આપશે; આવાસ અને શહેરી બાબતોના મંત્રાલયના વિવિધ મુખ્ય મિશનો હેઠળ અમલી કરાયેલ 75 પરિયોજનાઓને સમાવતી એક કૉફી ટેબલ બૂકનું વિમોચન કરશે. તેઓ એક્સ્પોમાં સ્થપાઈ રહેલ ત્રણ પ્રદર્શનોની મુલાકાત પણ લેશે. પ્રધાનમંત્રી લખનૌમાં બાબાસાહેબ આંબેડકર યુનિવર્સિટીમાં શ્રી અટલ બિહારી વાજપેયી પીઠની સ્થાપનાની જાહેરાત પણ કરશે.
આ અવસરે ઉત્તર પ્રદેશના રાજ્યપાલ અને મુખ્ય મંત્રીની સાથે કેન્દ્રીય સંરક્ષણ મંત્રી, કેન્દ્રીય આવાસ અને શહેરી બાબતોના મંત્રી ઉપસ્થિત રહેશે.
કૉન્ફરન્સ-કમ એક્સ્પો વિશે
‘આઝાદી કા અમૃત મહોત્સવ’ના ભાગરૂપે આવાસ અને શહેરી બાબતોના મંત્રાલય દ્વારા આ કૉન્ફરન્સ-કમ-એક્સ્પોનું આયોજન 5મીથી 7મી ઑક્ટોબર, 2021 દરમ્યાન થઈ રહ્યું છે. તેનો થીમ ઉત્તર પ્રદેશમાં લવાયેલા રૂપ-દેખાવના ફેરફારો પર ખાસ ધ્યાન કેન્દ્રીત કરીને શહેરી દ્રશ્યપટના થઈ રહેલા રૂપાંતર પર છે. આ કૉન્ફરન્સ-કમ-એક્સ્પોમાં તમામ રાજ્યો/કેન્દ્ર શાસિત પ્રદેશો ભાગ લેશે જે વધુ પગલાં માટે અનુભવની વહેંચણી, પ્રતિબદ્ધતા અને દિશામાં મદદરૂપ થશે.
પરિષદ-કમ-પ્રદર્શનમાં ત્રણ પ્રદર્શનો સ્થપાઇ રહ્યા છે જે આ મુજબ છે:
- ‘ન્યુ અર્બન ઇન્ડિયા’ ના શીર્ષક હેઠળ રૂપાંતરિત શહેરી મિશનોની સિદ્ધિઓ અને ભાવિ યોજનાઓને દર્શાવાશે. મુખ્ય-ફ્લેગશિપ અર્બન મિશન હેઠળની છેલ્લા સાત વર્ષોની સિદ્ધિઓ એ ઉજાગર કરશે અને ભાવિ માટેનાં આલેખનો પ્રદર્શિત કરશે.
- ગ્લોબલ હાઉસિંગ ટેકનોલોજી ચૅલેન્જ-ઇન્ડિયા  હેઠળ ઘરઆંગણે સ્વદેશી રીતે વિક્સાવાયેલી અને નવીન બાંધકામ ટેકનોલોજીઓ, સામગ્રીઓ અને પ્રક્રિયાઓ સાથેનું 75 નવીન પ્રકારની બાંધકામની ટેકનોલોજીઓ પરનું ‘ઇન્ડિયા હાઉસિંગ ટેકનોલોજી મેલા’ ના નામે પ્રદર્શન.
- ફ્લેગશિપ અર્બન મિશનો હેઠળ 2017 બાદ ઉત્તર પ્રદેશના દેખાવને પ્રદર્શિત કરતું પ્રદર્શન અને યુપી@75: ઉત્તર પ્રદેશમાં શહેરી દ્રશ્યપટની થઈ રહેલી કાયાપલટ’ એ થીમ પર ભાવિ આલેખનો રજૂ થશે.
આ પ્રદર્શન કેન્દ્રીય આવાસ અને શહેરી બાબતોના મંત્રાલયના વિવિધ મુખ્ય શહેરી મિશનો હેઠળ અત્યાર સુધીની સિદ્ધિઓ રજૂ કરશે. પ્રદર્શનોનાં વિષયો સ્વચ્છ શહેરી ભારત, જળ સલામત શહેરો, તમામને આવાસ, બાંધકામ ટેકનોલોજીઓ, સ્માર્ટ સિટી વિકાસ, ટકાઉ મૉબિલિટી અને આજીવિકાની તકોને ઉત્તેજન આપતા શહેરો છે.
આ પરિષદ-કમ-પ્રદર્શન જાહેર જનતા માટે બે દિવસ- છઠ્ઠીથી સાતમી ઑક્ટોબર 2021 માટે ખુલ્લું રહેશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ રાષ્ટ્રપતિને તેમના જન્મદિવસ પર શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ રાષ્ટ્રપતિ શ્રીમતી દ્રૌપદી મુર્મુજીને શુભેચ્છા પાઠવી છે..
એક ટ્વીટમાં, પ્રધાનમંત્રીએ કહ્યું;
"રાષ્ટ્રપતિજીને જન્મદિવસની શુભેચ્છાઓ. આપણા લોકોના કલ્યાણ માટે શાણપણ, ગૌરવ અને પ્રતિબદ્ધતાની દીવાદાંડી સમાન તેઓના રાષ્ટ્રની પ્રગતિને આગળ વધારવા માટેના પ્રયત્નો માટે પ્રશંસનીય છે. તેમનું સમર્પણ આપણને બધાને પ્રેરણા આપતું રહે છે. તેમના સારા સ્વાસ્થ્ય અને લાંબા આયુષ્યની શુભેચ્છા. @rashtrapatibhvn”
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ મધ્યપ્રદેશના ધારમાં બસ અકસ્માતનો ભોગ બનેલા લોકો માટે પ્રધાનમંત્રી રાષ્ટ્રીય રાહત ભંડોળ  માંથી એક્સ-ગ્રેશિયાની જાહેરાત કરી
પ્રધાનમંત્રી શ્રી નરેન્દ્ર મોદીએ મધ્યપ્રદેશના ધારમાં બસ અકસ્માતમાં જીવ ગુમાવનાર પ્રત્યેક વ્યક્તિના નજીકના સંબંધીઓ માટે પ્રધાનમંત્રી રાષ્ટ્રીય રાહત ભંડોળ  માંથી રૂ. 2 લાખની એક્સ-ગ્રેશિયાની જાહેરાત કરી છે. દરેક ઘાયલ વ્યક્તિને 50,000 રૂપિયા આપવામાં આવશે.
પ્રધાનમંત્રી કાર્યાલયે ટ્વીટ કર્યું; “PMNRF તરફથી મધ્યપ્રદેશના ધારમાં બસ અકસ્માતમાં જીવ ગુમાવનાર દરેક વ્યક્તિના નજીકના સંબંધીઓને 2 લાખ રૂપિયાની એક્સ-ગ્રેશિયા આપવામાં આવશે. દરેક ઘાયલ વ્યક્તિને 50,000 રૂપિયા આપવામાં આવશે: પ્રધાનમંત્રી
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 44.19 કરોડ લોકોને રસી આપવામાં આવી
દેશમાં અત્યાર સુધીમાં કુલ 3,06,21,469 કરોડ દર્દી સાજા થયા
સાજા થવાનો દર 97.39% થયો
છેલ્લા 24 કલાકમાં 42,363 દર્દીઓ સાજા થયા
ભારતમાં 132 દિવસ પછી દૈનિક કેસ 30,000 કરતા ઓછા નોંધાયા, છેલ્લા 24 કલાકમાં ભારતમાં 29,689 નવા કેસ નોંધાયા
ભારતમાં સક્રિય કેસનું ભારણ 124 દિવસ પછી 4,00,000 થી ઓછું, અત્યારે 3,98,100 થયું
સક્રિય કેસ કુલ કેસનાં 1.27% થયા
સાપ્તાહિક પોઝિટિવિટી દર ઘટીને 5% કરતા ઓછો થઈ ગયો છે, હાલમાં 2.33% છે
દૈનિક પોઝિટિવિટી દર 1.73%એ પહોંચ્યો, 5%થી ઓછો છે
પરીક્ષણ ક્ષમતામાં નોંધપાત્ર વધારો કરવામાં આવ્યો – કુલ 45.91 કરોડ પરીક્ષણો કરવામાં આવ્યા
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ સુરતમાં અત્યાધુનિક હોસ્પિટલનું ઉદઘાટન કર્યું
તેમણે જણાવ્યું કે, આયુષ્માન ભારત યોજના આરોગ્ય સેવાઓ અને સુવિધાઓમાં સુધારો કરશે
પ્રધાનમંત્રી શ્રી નરેન્દ્ર મોદીએ આજે સુરતમાં અત્યાધુનિક સુપર સ્પેશિયાલિટી રસીલાબેન સેવંતીલાલ શાહ વિનસ હોસ્પિટલનું ઉદઘાટન કર્યું હતું. તેમણે ખુશી વ્યક્ત કરી હતી કે આ હોસ્પિટલ આયુષ્માન ભારત યોજના હેઠળ લોકોને સેવા આપશે.
પ્રધાનમંત્રીએ જનસભાને સંબોધતા જણાવ્યું હતું કે, તેમની સરકાર સ્વસ્થ ભારત માટે કામ કરી રહી છે. તેમણે સરકાર દ્વારા ગરીબો માટે લેવામાં આવેલા પગલાંનો ઉલ્લેખ કર્યો હતો. તેમણે જણાવ્યું હતું કે, પ્રધાનમંત્રી સુરક્ષિત માતૃત્વ અભિયાન અને મિશન ઇન્દ્રધનુષ જેવી પહેલોએ મૃત્યુદરમાં ઘટાડો કરવામાં મહત્વપૂર્ણ ભૂમિકા ભજવી હતી.
લાલ કિલ્લા પરથી પ્રધાનમંત્રીની સ્વચ્છતા અભિયાનની જાહેરાતની હાંસી ઉડાવતાં લોકોને તેમણે કહ્યું હતું કે, વિસ્તૃત સાફસફાઈ અભિયાનને કારણે 97 ટકા વસતિને અત્યારે સ્વચ્છ શૌચાલયો ઉપલબ્ધ થયાં છે. પ્રધાનમંત્રીએ નિવારણાત્મક આરોગ્ય સેવાનાં મહત્ત્વ પર ભાર મૂક્યો હતો અને જણાવ્યું હતું કે, દુનિયાએ સુખઆકારી માટે યોગની ભૂમિકાને સ્વીકારી છે.
પ્રધાનમંત્રીએ જણાવ્યું હતું કે, આયુષ્માન ભારત યોજના સંપૂર્ણપણે નવી ઇકોસિસ્ટમ ઊભી કરશે, જે સ્વસ્થ ભારતનું નિર્માણ કરવામાં મદદ કરશે. આ યોજનાથી ટિઅર 2-3 શહેરોમાં નવી હોસ્પિટલોની સ્થાપનાને પ્રોત્સાહન મળશે, જેથી હેલ્થકેર ક્ષેત્રમાં રોજગારીની તકોમાં પણ વધારો થશે એવું તેમણે ઉમેર્યું હતું. તેમણે જણાવ્યું હતું કે, અત્યારે લોકોને વધારે જેનેરિક દવાઓ ઉપલબ્ધ થઈ છે, જેનાથી આરોગ્ય ખર્ચમાં ઘટાડો થવાની સાથે ઘણાં લોકોનાં કિંમતી જીવન બચાવવામાં મદદ મળશે.
પ્રધાનમંત્રીએ આર્થિક રીતે નબળાં વર્ગ માટે 10 ટકા અનામતનો અમલ કરનાર પ્રથમ રાજ્ય બનવા બદલ ગુજરાતને અભિનંદન પણ પાઠવ્યાં હતા.
RP
(Visitor Counter : 193
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 82.57 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 4.15 કરોડથી વધુ ડોઝ ઉપલબ્ધ છે અને હજુ 94 લાખથી વધુ ડોઝ આપવાના બાકી છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
82,57,88,115
|
|
આપવાના બાકી
|
|
94,37,525
|
|
બાકી ઉપલબ્ધ
|
|
4,15,40,690
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 82.57 કરોડ  થી વધુ રસી પૂરી પાડી છે અને બીજા 94 લાખ  ડોઝ હજુ ઉપલબ્ધ છે.
હાલમાં, કોવિડ-19 રસીના 4.15 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 216
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ્સ
દર્દીઓ સાજા થવાનો દર વધીને 59.43% નોંધાયો
આજની સ્થિતિ અનુસાર, દેશમાં સાજા થયેલા દર્દીઓની સંખ્યા કોવિડ-19ના સક્રિય દર્દીઓની સરખામણીએ 1,27,864 વધારે નોંધાઇ છે. આના કારણે દેશમાં કોવિડ-19ના દર્દીઓ સાજા થવાનો દર વધીને 59.43% સુધી પહોંચી ગયો છે. છેલ્લા 24 કલાકમાં, કોવિડ-19માંથી કુલ 13,157 દર્દીઓ સાજા થઇ ગયા છે આથી હાલમાં દેશમાં કુલ સાજા થયેલાની સંખ્યા વધીને 3,47,978 થઇ છે.
હાલમાં સમગ્ર દેશમાં, કોવિડ-19ના 2,20,114 સક્રિય કેસ છે અને તમામને તબીબી દેખરેખ હેઠળ રાખવામાં આવ્યા છે. ભારતમાં કોવિડના નિદાન માટે લેબોરેટરીના નેટવર્કને સતત મજબૂત કરવામાં આવી રહ્યું છે. ભારતમાં હવે કોવિડ-19ના પરીક્ષણ માટે સમર્પિત લેબોરેટરીની સંખ્યા વધીને 1056 થઇ ગઇ છે. આમાં 764 લેબોરેટરી સરકારી ક્ષેત્રની છે જ્યારે 292 લેબોરેટરીઓ ખાનગી ક્ષેત્રની છે.
સેમ્પલના પરીક્ષણમાં દૈનિક ધોરણે એકધારો વધારો થઇ રહ્યો છે; છેલ્લા 24 કલાકમાં દેશમાં 2,17,931 સેમ્પલનું કોવિ઼ડ-19 માટે પરીક્ષણ કરવામાં આવ્યું હતું. દેશમાં અત્યાર સુધીમાં થયેલા કુલ પરીક્ષણનો આંકડો વધીને 88,26,585 સુધી પહોંચી ગયો છે.
GP/DS
(
|
શ્રમ અને રોજગાર મંત્રાલય
|
પ્રધાનમંત્રી જન આરોગ્ય યોજના ના લાભો
શ્રમ અને રોજગાર મંત્રાલયે ઓગસ્ટ, 2021માં અસંગઠિત કામદારોનો રાષ્ટ્રીય ડેટાબેઝ તૈયાર કરવા માટે ઈશ્રમ પોર્ટલ શરૂ કર્યું હતું. પોર્ટલનો મુખ્ય ઉદ્દેશ્ય કામદારોનો ડાયનેમિક ડેટાબેઝ જાળવવા, યુનિવર્સલ એકાઉન્ટ નંબર  પ્રદાન કરવા, સામાજિક સુરક્ષા અને કલ્યાણ લાભોની ડિલિવરીની સુવિધા, લાભોની સુવાહ્યતા સુનિશ્ચિત કરવા, નોકરીની શોધ માટેની તકો અને રાષ્ટ્રીય કારકિર્દી સેવા  પોર્ટલ, ASEEM પોર્ટલ અને ઉદ્યમ પોર્ટલ સાથે જોડાણ દ્વારા કૌશલ્ય વિકાસનો છે.
30.07.2022 સુધીમાં, ઇશ્રમ પોર્ટલ પર 28 કરોડથી વધુ અસંગઠિત કામદારો નોંધાયેલા છે. 30.07.2022ના રોજ અસંગઠિત કામદારોની રાજ્યવાર નોંધણી પરિશિષ્ટમાં છે.
રૂ. 45.49 કરોડ અને રૂ. 255.86 કરોડ અનુક્રમે વર્ષ 2020-21 અને 2021-22 દરમિયાન અસંગઠિત કામદારો માટે eShram/નેશનલ ડેટાબેઝ પર રિલીઝ/ઉપયોગ કરવામાં આવ્યા હતા. ચાલુ વર્ષ 2022-23 દરમિયાન રૂ. 105.97 કરોડ અત્યાર સુધીમાં રીલીઝ/વપરાઈ ગયા છે.
અસંગઠિત કામદારોની અમુક શ્રેણીઓ, જે નિર્ધારિત માપદંડો  અનુસાર પાત્ર છે અને સામાજિક આર્થિક જાતિ વસ્તી ગણતરી, 2011થી ઓળખવામાં આવે છે, તેઓ આયુષ્માન ભારત પ્રધાનમંત્રી જન આરોગ્ય યોજના  હેઠળ પહેલેથી જ આવરી લેવામાં આવ્યા છે.
આ માહિતી શ્રમ અને રોજગાર રાજ્ય મંત્રી શ્રી રામેશ્વર તેલીએ આજે લોકસભામાં એક લેખિત જવાબમાં આપી હતી.
પરિશિષ્ટ
રાજ્ય સ્તરે ઈ-શ્રમ પોર્ટલ પર નોંધણી 
|
|
ક્રમ
|
|
રાજ્ય
|
|
કુલ નોંધણી
|
|
-
|
|
ઉત્તર પ્રદેશ
|
|
8,29,06,977
|
|
-
|
|
ઓડિશા
|
|
1,32,80,668
|
|
-
|
|
છત્તીસગઢ
|
|
81,64,397
|
|
-
|
|
ઉત્તરાખંડ
|
|
29,62,981
|
|
-
|
|
પશ્ચિમ બંગાળ
|
|
2,55,86,342
|
|
-
|
|
હિમાચલ પ્રદેશ
|
|
19,12,367
|
|
-
|
|
જમ્મુ અને કાશ્મીર
|
|
33,09,658
|
|
-
|
|
ઝારખંડ
|
|
90,17,574
|
|
-
|
|
બિહાર
|
|
2,83,82,267
|
|
-
|
|
ત્રિપુરા
|
|
8,34,204
|
|
-
|
|
મધ્ય પ્રદેશ
|
|
1,63,81,001
|
|
-
|
|
આસામ
|
|
67,05,975
|
|
-
|
|
હરિયાણા
|
|
52,20,868
|
|
-
|
|
પંજાબ
|
|
54,70,044
|
|
-
|
|
દિલ્હી
|
|
32,32,024
|
|
-
|
|
કેરળ
|
|
58,83,781
|
|
-
|
|
રાજસ્થાન
|
|
1,25,52,293
|
|
-
|
|
ચંડીગઢ
|
|
1,72,738
|
|
-
|
|
ગુજરાત
|
|
87,04,332
|
|
-
|
|
આંધ્ર પ્રદેશ
|
|
71,07,325
|
|
-
|
|
મણિપુર
|
|
3,96,010
|
|
-
|
|
પુડુચેરી
|
|
1,75,589
|
|
-
|
|
દાદરા અને નગર હવેલી અને દમણ અને દીવ
|
|
72,512
|
|
-
|
|
મહારાષ્ટ્ર
|
|
1,28,44,494
|
|
-
|
|
કર્ણાટક
|
|
69,10,794
|
|
-
|
|
તમિલનાડુ
|
|
77,66,296
|
|
-
|
|
તેલંગાણા
|
|
37,97,652
|
|
-
|
|
નાગાલેન્ડ
|
|
2,15,773
|
|
-
|
|
લદાખ
|
|
25,806
|
|
-
|
|
અરુણાચલ પ્રદેશ
|
|
1,29,901
|
|
-
|
|
મેઘાલય
|
|
2,30,218
|
|
-
|
|
આંદામાન અને નિકોબાર ટાપુઓ
|
|
27,933
|
|
-
|
|
મિઝોરમ
|
|
37,268
|
|
-
|
|
સિક્કિમ
|
|
16,231
|
|
-
|
|
GOA
|
|
37,122
|
|
-
|
|
લક્ષદ્વીપ
|
|
1,498
|
|
કુલ નોંધણી
|
|
28,04,72,913
SD/GP/JD
વહાણવટા મંત્રાલય
આઝાદી કા અમૃત મહોત્સવ : PPT દ્વારા ગડકુજુંગા, જગતસિંહપુરમાં મફત મલ્ટી સ્પેશિયાલિટી આરોગ્ય શિબિરનું આયોજન
ભારતની સ્વતંત્રતાની 75મી વર્ષગાંઠ નિમિત્તે 'આઝાદી કા અમૃત મહોત્સવ'ના ભાગરૂપે, ગડકુજુંગા યુવા સંગઠન સાથે મળીને પારાદીપ પોર્ટ ટ્રસ્ટ  એ આજે મેગા હેલ્થ કેમ્પનું આયોજન કર્યું હતું. PPTના વાઇસ ચેરમેન શ્રી એ.કે. બોઝે શ્રી સમાપદ કુમાર બારીક, સરપંચ, ગડકુજુંગા પંચાયત, શ્રીમતી સુષ્મિતા બોઝ, ઉપપ્રમુખ, પારાદીપ લેડીઝ ક્લબ અને અન્ય મહાનુભાવોની હાજરીમાં કાર્યક્રમની શરૂઆત કરી હતી.
ડૉ. પ્રહલાદ પાંડા, ચીફ મેડિકલ ઓફિસર, PPT હોસ્પિટલ સાથે અન્ય ડોક્ટરો અને સહાયક પેરામેડિકસે 1,000 દર્દીઓની સારવાર કરી અને ECG અને ઝડપી ગ્લુકોઝ ટેસ્ટ પણ કર્યા. પારાદીપ પોર્ટ ટ્રસ્ટની કોર્પોરેટ સોશિયલ રિસ્પોન્સિબિલિટી હેઠળ શિબિરનું આયોજન કરવામાં આવી રહ્યું છે.
ગ્રામીણ વિસ્તારોમાં હોસ્પિટલો સુધી લોકોના મર્યાદિત પ્રવેશને ધ્યાનમાં રાખીને, ખાસ કરીને કોવિડ -19 રોગચાળાને ધ્યાનમાં રાખીને આ મેડિકલ કેમ્પની ખૂબ જરૂર હતી. કોવિડ સંબંધિત પ્રોટોકોલને અનુસરીને આ શિબિરનું આયોજન કરવામાં આવ્યું હતું.
આ પ્રસંગે, PPTના ઉપપ્રમુખે લોકોના સ્વાસ્થ્ય અને ઉદ્યોગોની કોર્પોરેટ સામાજિક જવાબદારી પ્રત્યેના પોતાના વિચારો વ્યક્ત કર્યા અને આશ્વાસન પણ આપ્યું કે આસપાસના વિસ્તારોમાં આવા વધુ મેડિકલ કેમ્પ યોજવામાં આવશે. તેમણે સ્વચ્છતા પદ્ધતિઓ અપનાવવા, સામાજિક અંતર અને માસ્ક પહેરવાના મહત્વ વિશે ગ્રામજનોને સંવેદનશીલ બનાવવા પર પણ ભાર મૂક્યો હતો.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 248
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ્સ
દર્દીઓ સાજા થવાનો દર વધીને 49.47% નોંધાયો
અત્યાર સુધીમાં 1,47,194 દર્દીઓ સાજા થયા
દેશમાં કોવિડ-19ની બીમારીમાંથી દર્દીઓ સાજા થવાનો દર સતત વધી રહ્યો છે અને હાલમાં દર્દીઓ સાજા થવાનો દર 49.47% નોંધાયો છે. અત્યાર સુધીમાં દેશમાં કુલ 1,47,194 દર્દીઓ કોવિડ-19ની બીમારીમાંથી સાજા થઇ ગયા છે જ્યારે 1,41,842 દર્દીઓ સક્રિય તબીબી દેખરેખ હેઠળ સારવાર લઇ રહ્યા છે. છેલ્લા 24 કલાકમાં દેશમાં 6,166 દર્દીઓ કોવિડ-19માંથી સાજા થયા છે.
દેશમાં કોવિડ-19ના કેસો બમણા થવાનો દર સતત સુધરી રહ્યો છે અને ત્યારે 17.4 દિવસ થઇ ગયો છે જે લૉકડાઉનની શરૂઆતમાં 3.4 દિવસ હતો.
કેબિનેટ સચિવે વીડિયો કોન્ફરન્સના માધ્યમથી તમામ રાજ્યોના મુખ્ય સચિવો, આરોગ્ય સચિવો અને શહેરી વિકાસ સચિવો સાથે બેઠક યોજી હતી. રાજ્યોને સલાહ આપવામાં આવી હતી કે તેઓ, કોવિડ-19ના વધુ અસરકારક વ્યવસ્થાપન માટે કન્ટેઇન્મેન્ટ, પરીક્ષણ અને ટ્રેસિંગ, આરોગ્ય ઇન્ફ્રાસ્ટ્રક્ચરમાં વધારો, કેસોના તબીબી વ્યવસ્થાપન અને સામુદાયિક જોડાણ પર વધુ ધ્યાન કેન્દ્રિત કરે.
રાજ્યોને એમ પણ કહેવામાં આવ્યું હતું કે તેઓ, કોવિડ-19ના નવા બની રહેલા મુખ્ય કન્દ્રો પર વિશેષ ધ્યાન આપે અને સખત કન્ટેઇન્મેન્ટની કામગીરી કરે જેથી વાયરસનો વધુ ફેલાવો રોકી શકાય. રાજ્યોને સલાહ આપવામાં આવી હતી કે, કન્ટેઇન્મેન્ટ ઝોનમાં વિશેષ ટીમો દ્વારા ઘરે ઘરે જઇને સર્વેલન્સની કામગીરી કેસોની ઓળખ કરવામાં ખૂબ જ મહત્વપૂર્ણ છે. તેમને હોસ્પિટલના ઇન્ફ્રાસ્ટ્રક્ચરમાં વધારો કરવાની પણ સલાહ આપવામાં આવી હતી જેથી નવા આવતા કેસોનું બહેતર વ્યવસ્થાપન થઇ શકે અને પૂરતા પ્રમાણમાં લોજિસ્ટિક્સ  સુનિશ્ચિત કરી શકાય અને તાલીમબદ્ધ માનવ સંસાધનો  પણ સુનિશ્ચિત કરી શકાય.
બેઠકમાં એ બાબત પર વિશેષ ભાર મૂકવામાં આવ્યો હતો કે, ખાસ કરીને અતિ સંવદેનશીલ લોકો એટલે કે, વૃદ્ધો, સહ-બીમારી ધરાવતા લોકો સહિત તમામ લોકો માટે નિવારાત્મક પગલાંઓ આગળ વધારવા અત્યંત મહત્વપૂર્ણ છે. લક્ષણોના આધારે સમયસર ભલામણ કરવા પર અને દિલ્હી ખાતેના AIIMSના સહયોગથી સેન્ટર્સ ઓફ એક્સેલેન્સની સાથે મળીને સુધારેલી તબીબી પદ્ધતિઓ અપનાવવા પર વિશેષ ભાર મૂકવામાં આવ્યો હતો. રાજ્યોને વિનંતી કરવામાં આવી હતી કે, સામાજિક અંતરના માપદંડોનું પાલન કરવા માટે લોકોને પ્રોત્સાહિત કરવા સઘન સામુદાયિક સંપર્ક કરવામાં આવે અને હંમેશા સમુદાયોમાં કોવિડ સંબંધિત યોગ્ય શિષ્ટાચારનું પાલન કરવાનો પ્રચાર કરવામાં આવે.
ICMR દ્વારા નોવલ કોરોના વાયરસના પરીક્ષણ માટે ક્ષમતા વધારવામાં આવી છે. સમગ્ર દેશમાં કુલ 877 લેબોરેટરી માં હાલમાં કોવિડ-19નું પરીક્ષણ ચાલી રહ્યું છે. છેલ્લા 24 કલાકમાં દેશમાં 1,50,305 સેમ્પલનું કોવિડ-19 માટે પરીક્ષણ કરવામાં આવ્યું છે જ્યારે અત્યાર સુધીમાં સમગ્ર દેશમાં કુલ 53,63,445 સેમ્પલનું પરીક્ષણ કરવામાં આવ્યું છે.
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહસૂચનો અંગે પ્રમાણભૂત માહિતી માટે કૃપા કરીને આ વેબસાઇટની નિયમિત મુલાકાત લો : https://www.mohfw.gov.in/ અને @MoHFW_INDIA.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો ncov2019[at]gov[dot]in અને @CovidIndiaSeva પર મોકલી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર : +91-11-23978046 અથવા 1075  પર કૉલ કરો. કોવિડ-19 અંગે રાજ્યો/ કેન્દ્ર શાસિત પ્રદેશોના
હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
GP/DS
(